Številka: 030-4/2025

Datum: 05. 09. 2025

Sveta javnega zavoda Zdravstveni dom Kočevje, na podlagi 35. člena Zakona o zavodih *(Uradni list RS, št. 12/91, 8/96, 36/00 – ZPDZC in 127/06 – ZJZP)*, 29. člena Zakona o zdravstveni dejavnosti (*Uradni list RS, št. 23/05 – uradno prečiščeno besedilo, 15/08 – ZPacP, 23/08, 58/08 – ZZdrS-E, 77/08 – ZDZdr, 40/12 – ZUJF, 14/13, 88/16 – ZdZPZD, 64/17, 1/19 – odl. US, 73/19, 82/20, 152/20 – ZZUOOP, 203/20 – ZIUPOPDVE, 112/21 – ZNUPZ, 196/21 – ZDOsk, 100/22 – ZNUZSZS, 132/22 – odl. US, 141/22 – ZNUNBZ, 14/23 – odl. US, 84/23 – ZDOsk-1, 102/24 – ZZKZ in 32/25*) in Sklepa Sveta zavoda sprejetega na 10. redni seji z dne 04. 09. 2025 razpisuje prosto delovno mesto

**DIREKTORJA**

**Zdravstvenega doma Kočevje**

Kandidat mora izpolnjevati naslednje pogoje:

**1.  ima znanje slovenskega jezika, ki dosega jezikovno raven vsaj stopnje B2 po lestvici Skupnega evropskega jezikovnega okvira**

Dokazila:

-      dokazilo o zaključeni najmanj srednji šoli v slovenskem jeziku v Republiki Sloveniji

ali

-      dokazilo javne visokošolske izobraževalne ustanove v Republiki Sloveniji ali tujini, ki poučuje in izvaja izpit iz slovenskega jezika kot drugega oziroma tujega jezika, o uspešno opravljenem preizkusu znanja slovenskega jezika,

**2.  ima ustrezno znanje angleškega jezika, ki dosega jezikovno raven vsaj stopnje B2 po lestvici Skupnega evropskega jezikovnega okvira**

Dokazila:

-       dokazilo ustrezne inštitucije, ki poučuje in izvaja izpit iz angleškega jezika

ali

-       dokazilo o zaključeni najmanj srednji šoli v angleškem jeziku

(npr. tudi opravljena matura iz tega predmeta)

**3.  ima vsaj pet let delovnih izkušenj, od tega najmanj tri leta na vodilnih oziroma vodstvenih delovnih mestih**

Dokazilo: ustrezna dokumentacija, iz kater so razvidne zahtevane izkušnje

**4.  ima strokovna znanja o organizaciji, vodenju, ekonomiji in poslovanju javnega zdravstvenega zavoda**

Dokazila:

-       potrdilo organizacije, ki izvaja usposabljanje s področja managementa v zdravstvu, pri čemer ustreznost usposabljanja, ki ga izvaja posamezna organizacija, z vidika njegove vsebine in trajanja s sklepom potrdi ministrstvo, pristojno za zdravje. Izbrani kandidat mora potrdilo predložiti v šestih mesecih od sklepa o izbiri. Prijavi predloži izjavo, da se bo udeležil usposabljanja.

ali

-       potrdilo visokošolskega zavoda, ki ima v Republiki Sloveniji akreditiran študijski program s področja managementa v zdravstvu.

**5.  ima izobrazbo, pridobljeno po študijskem programu druge stopnje, oziroma izobrazbo, ki ustreza ravni izobrazbe, pridobljeni po študijskih programih druge stopnje in je v skladu z zakonom, ki ureja slovensko ogrodje kvalifikacij, uvrščena najmanj na 8. raven**

Dokazilo: potrdilo o izobrazbi

**6. ni pravnomočno obsojen ali zoper njega ni vložena pravnomočna obtožnica ali na podlagi obtožnega predloga razpisana glavna obravnava za kaznivo dejanje zoper gospodarstvo, kaznivo dejanje zoper pravni promet oziroma kaznivo dejanje zoper uradno dolžnost**

Dokazilo: izjava o izpolnjevanju pogoja

**7.  ni izvajalec zdravstvene dejavnosti in nima soglasja za opravljanje zdravstvenih storitev iz prvega odstavka 53.b člena Zakona o spremembah in dopolnitvah Zakona o zdravstveni dejavnosti (Uradni list RS, št. 35/2025) ali soglasja za sklenitev pogodbe o zaposlitvi s krajšim delovnim časom (vključno z dopolnilnim delom) pri koncesionarju**

Dokazilo: izjava o izpolnjevanju pogoja

**8. nima poslovnega deleža v pravni osebi, s katero javni zdravstveni zavod poslovno sodeluje ali ki bi predstavljala konkurenco javnemu zdravstvenemu zavodu, v katerem opravlja funkcijo,**

Dokazilo: izjava o izpolnjevanju pogoja

**9. ni član organa vodenja ali upravljanja oziroma nadzora drugega javnega zavoda ali gospodarske družbe,**

Dokazilo: izjava o izpolnjevanju pogoja

**10. nima ali v zadnjih šestih mesecih ni imel funkcije v ministrstvu, pristojnem za zdravje, Vladi Republike Slovenije, Državnem zboru Republike Slovenije ali politični stranki, na katero je bil voljen, in v času trajanja mandata ni predstavnik sindikata s področja zdravstva,**

Dokazilo: izjava o izpolnjevanju pogoja

**11. ga odlikuje osebna integriteta in poslovna etičnost ter Komisija za preprečevanje korupcije zanj s pravnomočnim aktom ni ugotovila kršitev integritete, kot jo opredeljuje zakon, ki ureja integriteto in preprečevanje korupcije**

Dokazilo: ustna izjava v okviru razgovora oziroma osebne predstavitve v postopku javnega razpisa

Kandidat mora poleg dokazil o izpolnjevanju zgoraj navedenih pogojev k prijavi priložiti še:

* program dela, vizijo in strategijo razvoja javnega zdravstvenega zavoda za naslednje mandatno obdobje in
* življenjepis.

Izbira kandidata se bo presojala na podlagi razgovora s posameznimi kandidati, na katerega bodo vabljeni le tisti kandidati, ki bodo na podlagi predloženih dokazil izkazali, da izpolnjujejo pogoje tega razpisa. Kandidat bo imenovan za mandatno obdobje štirih let. Razgovore bo opravila tričlanska komisija, imenovana s strani Sveta javnega zavoda.

Prijave z dokazili o izpolnjevanju pogojev kandidati pošljejo na naslov:

**Zdravstveni dom Kočevje**

**Roška cesta 18**

**1330 Kočevje**

z oznako **»Ne odpiraj - za razpis direktorja«**.

Rok za oddajo prijav je 15 dni. Šteje se, da je prijava pravočasna, če je bila oddana najkasneje zadnji dan roka po pošti priporočeno, ali osebno do 14. ure na naslovu zavoda (tajništvo). Prijave, prispele po elektronski pošti, se ne bodo upoštevale.

O izbiri bodo kandidati/kandidatke obveščeni v zakonitem roku (30 dni).

V besedilu razpisa uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.

 Predsednik Sveta javnega zavoda

 Zdravstveni dom Kočevje

 Peter Vesel, l.r.